Kuigi masinkood võib tunduda sarnasena assemblerkeelele, on need siiski erinevad keeled. Assembleri lähtekood koosneb nii kahendkoodist kui lihtsatest protsessori käskudest, kuid masinkood koosneb ainult numbritest 0 ja 1. Igal protsessori tüübil on oma masinkeel, kuigi see sageli suuresti kattub. Kui protsessor A mõistab täielikult protsessori B masinkoodi, öeldakse, et A ühildub ehk on kompatiibel (compatible) B-ga. Seejuures B ei pruugi ühilduda A-ga, A võib teada koode, mida B ei tea. Samuti võivad kaks protsessorit ühilduda kolmandaga, aga mitte omavahel. Protsessoriga ühilduv assembler on assembler, mis tõlgib assemblerkeeles koodi protsessori masinkoodi.